《陪潭倅张朝散江皋观鱼》
宋代·华镇

通守陈鱼许纵观，旋开芳宴俯江干。合围缓觉波心远，数获丰知网目宽。

何必姬姜当脆板，自多鲂鲤荐雕盘。归舟清兴知何限，湘水无风夕月寒。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。